CELEX: 62010TN0221
Language: el
Date: 2010-05-18 00:00:00
Title: Υπόθεση T-221/10: Προσφυγή της 18ης Μαΐου 2010 — Iberdrola κατά Επιτροπής

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/55
            
         Προσφυγή της 18ης Μαΐου 2010 — Iberdrola κατά Επιτροπής
   (Υπόθεση T-221/10)
   2010/C 179/94
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Iberdrola, SA (Μπιλμπάο, Ισπανία) (εκπρόσωποι: J. Ruiz Calzado, M. Núñez Müller και J. Domínguez Pérez, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την πρώτη παράγραφο του άρθρου 1 της προσβαλλόμενης απόφασης·
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Η απόφαση την οποία αφορά η παρούσα προσφυγή είναι η ίδια που προσβάλλεται στο πλαίσιο της υπόθεσης Τ-219710, Autogrill España κατά Επιτροπής.
   Οι λόγοι ακυρώσεως και τα κύρια επιχειρήματα είναι παρόμοια με τους λόγους ακυρώσεως και τα κύρια επιχειρήματα στην προμνησθείσα υπόθεση. Μεταξύ άλλων, η προσφεύγουσα υποστηρίζει ότι:
   
               —
            
            
               η Επιτροπή υπέπεσε σε πρόδηλη πλάνη εκτιμήσεως καταλήγοντας ότι το μέτρο του άρθρου 12, παράγραφος 5, του TRLIS συνιστά κρατκή ενίσχυση ασυμβίβαστη με την κοινή αγορά. Συγκεκριμένα, η Επιτροπή δεν έλαβε υπόψη της τις θετικές συνέπειες του επίδικου μέτρου και αγνόησε το ευεργετικό αποτέλεσμά του όσον αφορά την υλοποίηση των σκοπών που επιδιώκονται από άλλα άρθρα της Συνθήκης·
            
         
               —
            
            
               η Επιτροπή παραβίασε τις αρχές της προστασίας της δικαιολογημένης εμπιστοσύνης και της ίσης μεταχείρισης αποκλίνοντας από τις κατευθυντήριες γραμμές που είχαν καθοριστεί με την ανακοίνωση περί άμεσης φορολογίας και από τη διοικητική πρακτική που είχε καθιερωθεί σύμφωνα με την ανακοίνωση αυτή·
            
         
               —
            
            
               η Επιτροπή παραβίασε την αρχή της χρηστής διοίκησης, η οποία την υποχρεώνει να εξετάζει επιμελώς, λεπτομερώς, και με αμεροληψία όλα τα κρίσιμα στοιχεία της υπόθεσης, μη συνεχίζοντας τη διαδικασία (όπως το έπραξε για την απόκτηση συμμετοχών στο κεφάλαιο εξωκοινοτικών επιχειρήσεων) προκειμένου να αποδείξει την υποτιθέμενη επιλεκτικότητα του μέτρου και να εξακριβώσει, προτού κλείσει τη διαδικασία, την ακριβή έκταση των πρακτικών εμποδίων για τις ενδοκοινοτικές συγχωνεύσεις εμπορικών επιχειρήσεων·
            
         
               —
            
            
               η Επιτροπή παρέβη την υποχρέωση τηρήσεως του πλαισίου της Συνθήκης και εξασφαλίσεως της συνεπούς εφαρμογής των κανόνων περί του ελέγχου των κρατικών ενισχύσεων και των κανόνων που αφορούν άλλες αρχές και ελευθερίες της Συνθήκης, όπως η ελεύθερη κυκλοφορία των κεφαλαίων και η δημιουργία της εσωτερικής αγοράς·
            
         
               —
            
            
               η προσβαλλόμενη απόφαση δεν είναι επαρκώς αιτιολογημένη όσον αφορά διάφορες σημαντικές πτυχές της εκτιμήσεως, εκ μέρους της Επιτροπής, της επιλεκτικότητας του μέτρου και των επιπτώσεών του στον ανταγωνισμό και στις συναλλαγές μεταξύ κρατών μελών.